**Ministru kabineta noteikumu projekta**

**„****Grozījumi Ministru kabineta 2006.gada 27.jūnija noteikumos Nr.532**

**„Muzeju akreditācijas noteikumi””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2006.gada 27.jūnija noteikumos Nr.532 „Muzeju akreditācijas noteikumi”” (turpmāk – Projekts) sagatavots saskaņā ar Muzeju likuma 9.panta pirmajā daļā noteikto deleģējumu Ministru kabinetam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Muzeju likumā 2017.gada 8.jūnijā tika veikti grozījumi, 9.pantu „Muzeju akreditācija un reģistrācija” izsakot jaunā redakcijā. Ministru kabineta 2006.gada 27.jūnija noteikumi Nr.532 „Muzeju akreditācijas noteikumi” (turpmāk – MK noteikumi Nr.532) nosaka valsts, pašvaldību, autonomo un privāto muzeju akreditācijas kārtību.  Projekts sagatavots, lai atbilstoši Muzeju likuma 2017.gada 8.jūnija grozījumiem precizētu MK noteikumus Nr.532:  1. Projekta 1.1.apakšpunktā tiek precizēta normatīvajā aktā lietotā terminoloģija:  1.1. pirmreizēja akreditācija – ir akreditācijas process, ko muzejs veic pirmo reizi;  1.2. kārtējā akreditācija – ir visas nākamās muzeja akreditācijas, ko muzejs veic pēc akreditācijas termiņa izbeigšanās.  MK noteikumos Nr.532 lietotie muzeju akreditācijas apzīmējumi „sākotnējā akreditācija” un „atkārtotā akreditācija” rada pārpratumus tajos gadījumos, kad muzejs netiek akreditēts un saskaņā ar Muzeju likuma 9.panta sestajā daļā noteikto kārtību piesakās akreditācijai atkārtoti.  2. Projekta 1.2. un 1.3.apakšpunktā tiek precizēts pirmreizējās akreditācijas un kārtējās akreditācijas iesniegumiem pievienojamo dokumentu uzskaitījums, ņemot vērā, ka Muzeju likuma 9.panta otrajā daļā ir papildinātas muzeju akreditācijas prasības. Iesniedzamo dokumentu apjoms netiek paplašināts un administratīvais slogs muzejiem netiek palielināts.  3. Saskaņā ar Muzeju likuma 2017.gada 8.jūnija grozījumiem Muzeju likuma 9.panta piektajā daļā lēmumu par muzeja akreditēšanu vai par atteikumu akreditēt muzeju pieņem sešu mēnešu laikā no dienas, kad Kultūras ministrijā reģistrēts iesniegums par muzeja akreditāciju. Ņemot vērā minēto, Projekta 1.4.apakšpunktā ir precizēts MK noteikumu Nr.532 12.punkts.  4. Projekta 1.5.apakšpunkts paredz tehniski precizēt atsauci uz oficiālo izdevumu „Latvijas Vēstnesis”.  5. Projekta 1.6.apakšpunktā noteikts, ka, ņemot vērā adresāta norādīto dokumenta paziņošanas veidu, Muzeja akreditācijas apliecību muzejs var saņemt arī elektroniski. |
| 3. | Projekta izstrādē iesaistītās  institūcijas | Kultūras ministrija, Latvijas Muzeju padome. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Muzeji, kuru pienākums ir akreditēties, privātie muzeji, valsts vai pašvaldības kapitālsabiedrības muzeji, privāto tiesību juridisko personu, kuras dalībnieks vai dibinātājs ir publisko tiesību juridiskā persona, ja tās īpašumā (valdījumā) ir muzeja krājums un tā īsteno Muzeju likumā noteiktās funkcijas, muzeji, Kultūras ministrija, pašvaldības, institūcijas, kuras veido muzejus un vēlas iegūt akreditēta muzeja statusu, Latvijas Muzeju padome. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras pēc būtības nemainās. Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir izskatīts un atbalstīts Latvijas Muzeju padomes 2017.gada 2.novembra sēdē. |
| 2. | Sabiedrības līdzdalība projekta izstrādē | Projekta izstrādē, tai skaitā normatīvā regulējuma, kas skar privāto muzeju darbību, izstrādē tika iesaistīta Latvijas Muzeju padome, kurā darbojas astoņi Rīgas plānošanas reģiona akreditēto muzeju deleģēti pārstāvji – muzeju darbinieki, četri Kurzemes, Latgales, Vidzemes un Zemgales plānošanas reģiona akreditēto muzeju deleģēti pārstāvji (pa vienam no katra reģiona) – muzeju darbinieki, viens Latvijas Pašvaldību savienības deleģēts pārstāvis, viens Latvijas Muzeju biedrības deleģēts pārstāvis un kultūras ministra deleģēts pārstāvis. Privātos muzejus Latvijas Muzeju padomē pārstāv Latvijas Okupācijas muzeja pārstāvis, kā arī Latvijas Muzeju biedrības, kuras biedri arī ir privātie muzeji, deleģētais Latvijas Muzeju padomes pārstāvis. |
| 3. | Sabiedrības līdzdalības rezultāti | Latvijas Muzeju padome izskatīja sagatavoto Projektu, sniedza ierosinājumus tā precizēšanai un atbalstīja Projekta gala redakciju. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Latvijas muzeji. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Jirgensone 67330301

[Anita.Jirgensone@km.gov.lv](mailto:Anita.Jirgensone@km.gov.lv)